b"\n_START_ARTICLE_\nRiko Pertot\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je ljudsko \xc5\xa1olo v rojstnem kraju in gimnazijo v Trstu. Po maturi je bil uradnik in kasneje upravnik pri uradnem listu tr\xc5\xbea\xc5\xa1ke pokrajine L'Osservatore Triestino. Leta 1920 se je zaposlil pri dnevniku Edinost kot upravnik lista in tiskarne. Po ukinitvi Edinosti (1928), je fa\xc5\xa1isti\xc4\x8dna oblast Pertota leta 1930 poslala v konfinacijo v kraj Isilia na Sardinijo kjer je ostal tri leta. Po vrnitvi zaradi svoje narodne zavednosti ni mogel dobiti zaposlitve in do druge konfinacije v Corropoliju v Abrucih 1943 je bil 13 krat zaprt. Po vojni se je vrnil v tiskarno lista Edinost, kjer je postal upravnik zadru\xc5\xbene tiskarne in to delo opravljal do upokojitve 1956._NEWLINE_Pertot je bil \xc5\xbee s 17. leti tajnik pevskega dru\xc5\xa1tva Adrija in tajnik Obrtni\xc5\xa1kega dru\xc5\xa1tva Barkovlje. Ko mu je bilo 20 let, jev Barkovljah postal tajnik podru\xc5\xbenice Sokola. ve\xc4\x8d let je bil odbornik tr\xc5\xbea\xc5\xa1ke Glasbene matice in Planinskega dru\xc5\xa1tva Trst. Bil je tudi vodja dramskega odseka Adrije in vodja tambura\xc5\xa1kega zbora. Poskusil pa se je tudi kot operni pevec. V tr\xc5\xbea\xc5\xa1kem Narodnem domu je nastopil kot basist v vlogi Kuna v Webrovi operi \xc4\x8carostrelec."